*(Να μη συγχέεται με την χριστιανή μύστρια και θεολόγο Μεγάλη Γερτρούδη)*

Η **Γερτρούδη του Χάκεμπορν** (**Gertrud von Hackeborn**, 1232–1292) ήταν ηγουμένη του μοναστηριού του Χέλφτα στο Άισλεμπεν στη σημερινή Γερμανία. Υπό την προστασία της και την επιρροή της θήτευσαν στο μονατήρι της δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη ενώ παρείχε άσυλο στην θεολόγο Μεχτίλδη του Μαγδεβούργου.

Η ζωή της
---------

Η Γερτρούδη γεννήθηκε το 1232 στο Χάλμπερσταντ και άνηκε στον Θουρίγγιο Οίκο των Χάκεμπορν. Ήταν η μεγαλύτερη αδερφή της αγίας Μεχτίλδης του Χάκεμπορν.

Σε νεαρή ηλικία μπήκε στο μοναστήρι Βενδικτίνων στο Ρόντερντοφ και σε ηλικία δεκαεννέα ετών (1251) εκλέχθηκε ηγουμένη. Δύο χρόνια αργότερα(1253) ίδρυσε το μοναστήρι του Χεντερλέμπεν με τη βοήθεια των δύο αδερφών της Αλβέρτου και Λουδοβίκου αλλά επειδή στην περιοχή του μοναστηριού υπήρχε έλλειψη νερού αναγκάστηκε το 1258 να το μεταφέρει στην περιοχή Χέλφτα το κάστρο της οποίας της είχε δωθεί ως δώρο. Την περιγράφουν σαν μία πολύ μορφωμένη γυναίκα με ευγένεια, σοφία και ήπιο και γλυκό χαρακτήρα.

Κατά τη διάρκεια της θητείας της το μοναστήρι της Χέλφτα απέκτησε μεγάλη φήμη σε όλη την Αγία Ρωμαϊκή Αυτοκρατορία ως σημαντικό κέντρο ασκητισμού και μυστικισμού. Η Γερτρούδη, επηρεασμένη από την αυστηρότητα των Βενδικτίνων και τον μυστικισμό των Δομινικανών και των Μπεγκίνων, απαιτούσε από τις μοναχές, πέρα από τη μελέτη της Βίβλου και των εκκλησιαστικών κειμένων, να μορφώνονται σε μία ευρεία γκάμα επιστημών όπως τα μαθηματικά, η γεωμετρία, η αστρονομία, η λογική, η γραμματική, η ρητορική και η μουσική. Φρόντιζε η ίδια να συγκεντρώνει σημαντικά βιβλία στη βιβλιοθήκη του μοναστηριού ή έβαζε τις μοναχές να τα αντιγράφουν.

Η μεγάλη φήμη όμως του μοναστηριού είχε και αρνητικά αποτελέσματα και, παρά το γεγενός πως η Γερτρούδη προέρχονταν από μία πολύ ισχυρή οικογένεια, δεν κατάφερε να εμποδίσει την λεηλασία του μοναστηριού και μάλιστα δύο φορές.

Υπό την ηγεσία της και την επιρροή της θήτευσαν δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη. Το 1270 παρείχε άσυλο στην ασθενούσα τότε Μπεγκίνα θεολόγο Μεχτίλδη του Μαγδεβούργου που εκείνη την εποχή δέχονταν πολλές επιθέσεις από ισχυρά πρόσωπα της εκκλησίας λόγω της κριτικής που ασκούσε με το έργο της στο ανώτερο ιερατείο.

Παραπομπές
----------

1. 1 2  (Γερμανικά) *Εγκυκλοπαίδεια Μπρόκχαους*. gertrud-von-hackeborn. Ανακτήθηκε στις 9  Οκτωβρίου 2017.
2. ↑  «Ökumenisches Heiligenlexikon» G/Gertrud\_von\_Hackeborn.html.
3. 1 2  (Ιταλικά) *Sapere.it*. De Agostini Editore. 2001. Gertrude+di+Hackeborn.
4. ↑  (Πολωνικά) *MAK*. 9810701256105606.
5. 1 2 3  «CATHOLIC ENCYCLOPEDIA: Gertrude of Hackeborn». *www.newadvent.org*. Ανακτήθηκε στις 9 Ιουνίου 2020.
6. ↑  McGinn, Bernard (1991). *The presence of God : a history of Western Christian mysticism*. New York: Crossroad Pub. ISBN 0-8245-1121-2. 24009768.
7. ↑  «Frances Bevan: Matelda and the Cloister of Hellfde - Christian Classics Ethereal Library». *www.ccel.org*. Ανακτήθηκε στις 9 Ιουνίου 2020.
8. 1 2  Jewell, Helen M. *Women in late Medieval and Reformation Europe, 1200-1550*. Basingstoke. ISBN 978-1-137-23248-9. 945766699.
9. ↑  Mann, Benjamin. «Benedictine nun St. Gertrude the Great honored Nov. 16». *Catholic News Agency* (στα Αγγλικά). Ανακτήθηκε στις 9 Ιουνίου 2020.
10. 1 2  Schaus, Margaret (2006). *Women and gender in medieval Europe : an encyclopedia*. New York: Routledge. ISBN 0-415-96944-1. 71045066.
11. ↑  «Helfta Monastery, women philosophers at Helfta». *web.archive.org*. 14 Μαρτίου 2014. Αρχειοθετήθηκε από το πρωτότυπο στις 14 Μαρτίου 2014. Ανακτήθηκε στις 9 Ιουνίου 2020. CS1 maint: Unfit url (link)
12. ↑  Ghezzi, Bert. (2009). *Voices of the saints : a 365-day journey with our spiritual companions*. Chicago: Loyola Press. ISBN 978-0-8294-2806-3. 314113079.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81638023
* GND: 137447973
* NKC: jo2018989086

 |

 |